Buys, wat sedert die begin van die jaar kuns gee by die Voorbereidingskool Cradock, is Maandag vir die laaste keer gesien toe sy die skool verlaat het. Sy woon alleen in ŉ huis op ŉ plaas wat sy by ŉ boer in die omgewing huur. Haar man en dogter woon in Port Elizabeth.
“Sy is ná skool na haar huis toe waar sy verder aan haar projekte gaan werk het. Sy was besig om dekor vir die skool se konsert te maak en was nog baie opgewonde daaroor,” het Elmar Heese, die skoolhoof, Donderdag aan Maroela Media gesê. “Die skoolopsigter het die middag nog materiaal vir die dekor na haar huis toe geneem.”